เอสเอ็มอีแบงก์ไม่เข้ม ให้กู้รายย่อยดอกต่ำ
เอสเอ็มอีแบงก์ช่วยเอสเอ็มอีพลาดซอฟต์โลน ยืดหยุ่นเกณฑ์ให้กู้สินเชื่อนโยบาย
15 ธ.ค. 2558

เอสเอ็มอีแบงก์ช่วยเอสเอ็มอีพลาดซอฟต์โลน ยืดหยุ่นเกณฑ์ให้กู้สินเชื่อนโยบาย
นายวรมิตร ครุฑโต รักษาการแทนกรรมการผู้จัดการ ธนาคาร เพื่อการพัฒนาธุรกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า ธนาคารได้ยืดหยุ่นหลักเกณฑ์การเข้าถึงสินเชื่อนโยบายรัฐ หรือ Policy Loan โดยให้กู้ได้ทั้งผู้ประกอบการที่ได้รับผลกระทบทางเศรษฐกิจมีปัญหาขาดสภาพคล่อง และที่ต้องการลงทุนเพื่อการปรับปรุงกิจการหรือเพิ่มขีดความสามารถในการแข่งขัน
นอกจากนี้ ธนาคารยังได้มีการปรับเงื่อนไขเรื่องหลักประกันกับบรรษัทประกันสินเชื่ออุตสาหกรรมขนาดย่อม (บสย.) ในส่วนของการยื่นกู้ไม่เกิน 5 ล้านบาท จากเดิมกำหนดวงเงินที่ บสย.จะค้ำประกันวงเงินรวมไม่เกิน 5,000 ล้านบาท ก็จะขยายเป็น บสย.ค้ำประกัน ได้ทั้งหมดของวงเงินโครงการ
ทั้งนี้ การดำเนินการดังกล่าวเกิดขึ้นหลังจากที่สินเชื่อดอกเบี้ยต่ำ 1 แสนล้านบาท ที่รัฐบาลให้ธนาคารออมสินปล่อยกู้ให้กับธนาคารพาณิชย์หมดลงแล้ว แต่ยังมีผู้ประกอบการต้องการเงินกู้ดอกเบี้ยต่ำเพิ่มอีก